Délegyházi Községi Sportegyesület

Horgász Szakosztály

Urbán Tamás

szakosztályvezető

Tárgy: Kémény kialakításának engedélyeztetése

Délegyházi Önkormányzat

Képviselő Testület

H e l y b e n

Tisztelt Képviselő Testület!

A DKSE Horgász Szakosztálya által testületi döntés alapján birtokba vett Vízi Telep (Délegyháza, Bányász sor 58.) használhatóvá tételéhez szükséges felújítási munkálatokat megkezdte. Ennek keretében elvégeztetjük mindazon szakipari feladatokat, melyek feltétlen szükségesek ahhoz, hogy az ingatlant az Egyesület céljainak kiszolgálására, közösségi célokra, az egyesületi élet színteréül használni tudjuk, a birtokba vételt lehetővé tévő testületi döntésben megfogalmazottaknak megfelelően, egészen az ingatlan jövőbeni értékesítéséig.

A DKSE Horgász Szakosztálya az épület hasznosítását, illetve vagyonvédelmének ellátását egész évben tervezi, amihez szükséges a fűtés kiépítése, illetve egy kémény kialakítása. Az épületen jelenleg nincs semmilyen megoldás a fűtés során keletkező égéstermékek elvezetésére.

Kérem a Tisztelt Testületet, hogy a megjelölt ingatlan kizárólagos tulajdonosi jogainak gyakorlói minőségében járuljon hozzá egy kémény kialakításához, illetve az ehhez szükséges engedélyezési folyamatok bonyolításához.

Előzetes tájékozódásunk szerint, a helyben fennálló viszonyok alapján, adott ingatlanon egy kémény kialakítása legfeljebb 250 ezer forint, melynek megfizetését az Egyesület teljes egészében magára vállalja.

Délegyháza, 2014. november 20.

Tisztelettel:

Urbán Tamás

Délegyházi Községi Sportegyesület

Horgász Szakosztály

vezető sk.